Эрматов Таштан

Эрматов, Таштан (1928, Сузак району, Ак-Баш айылы) — кыргыз композитору. Кыргыз Республикасынын искусствого эмгек сиңирген ишмери. 1934 жылдан Каракол шаарында балдар үйүндө тарбияланган. 1944-жылдан Кыргыз филармониясынын хордо ырдоону үйрөткөн студияда жана М. Күрөңкеев атындагы музыкалык окуу жайында контрабастан, музыкалык теориядан сабак алган. Москва консерваториясынын улуттук студиясын бүтүргөн (1953). Бир нече кинофильмдердин, анын ичинде "Улуу эпос" илимий-популярдуу фильминин да музыкасын жазган. 

 Колдонулган адабияттар 
"Манас" энциклопедиясы/Мамлекеттик тил жана энциклопедия борбору. Бишкек: Кыргыз энциклопедиясынын Башкы редакциясы, - 1995. 1-т. - 440 б. ISBN -5-89750-013-4

Категория:Арип боюнча инсандар
Категория:Арип боюнча композиторлор
Категория:Кыргыз композиторлору
Категория:Манас эпосу